
8 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2098 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Επιβολή πολλαπλών τελών για λαθρεμπορία στον 
ΡΕΡΚΉυΚΥυΒΙΙ τουΤΙΜΟΡΕΥ 

2 

Επιβολή πολλαπλών τελών για λαθρεμπορία στον 
ΑΜΒΚ050Ϊ/5 νΐ_ΑΟΙ5Ι_Α\/5 του ΟίΕΟ. 

3 

Επιβολή πολλαπλών τελών για λαθρεμπορία στον 
ΑΜΟΑϋ ΜΟΗΑΜΕΘ. 

4 

Κανονισμός Διδακτορικών Σπουδών του Τμήμα¬ 
τος Μηχανικών Περιβάλλοντος της μονοτμηματι- 
κής Σχολής Μηχανικών Περιβάλλοντος του Πολυ¬ 
τεχνείου Κρήτης. 


ΔΙΟΡΘΩΣΕΙΣ ΣΦΑΛΜΑΤΩΝ 

5 

Διόρθωση σφάλματος στην Φ.2.ΓΑ/172032/ 
Δ5/13-11 -2013 απόφαση του Υφυπουργού Παι¬ 
δείας και Θρησκευμάτων, που δημοσιεύθηκε στο 
ΦΕΚ 382/18-2-2014 (τ.Β'). 

6 

Διόρθωση σφάλματος στην 2939/30.1.2018 από¬ 
φαση του Υπουργού Μεταναστευτικής Πολιτικής 
(Β' 269) 


ΑΠΟΦΑΣΕΙΣ 

Π) 

Επιβολή πολλαπλών τελών για λαθρεμπορία 
στον ΡΕΚΟ-ΐυΚΥυΚΙΙτουΤΙΜΟΡΕΥ 

Μετην 255/2017/2018/18-04-2018 Καταλογιστική Πρά¬ 
ξη της Διευθύντριας του Τελωνείου Αερολιμένα «Ελευθέ¬ 
ριος Βενιζέλος», επιβλήθηκαν, κατ'άρθρο 150 παρ. 1 α' του 
ν. 2960/2001, στον ΡΕΡΚΖΗϋΚ ΥυΚΙΙ τουΤΙΜΟΡΕΥ, με αριθ¬ 
μό ουκρανικού διαβατηρίου ΕΡ727583 και ήδη αγνώστου 
διαμονής, πολλαπλά τέλη ύψους είκοσι χιλιάδων εκατόν 
δεκαεννέα ευρώ και τριάντα πέντε λεπτών (20.119,35€), 
πλέονΤΧ και ΟΓΑ (2.4%) τετρακοσίων ογδόντα δύο ευρώ 
και ογδόντα έξι λεπτών (482,86€), ήτοι συνολικά είκο¬ 
σι χιλιάδες εξακόσια δύο ευρώ και είκοσι ενός λεπτών 
(20.602,21€), για λαθρεμπορία καπνικών καθόσον στα 
Σπάτα Αττικής και συγκεκριμένα στον Διεθνή Αερολιμένα 
Αθηνών, την 21-04-2017 και ώρα 14.20 κατά την άφιξή 


του στον αερολιμένα Ελ. Βενιζέλος από την Ουκρανία με 
την πτήση Ρ5 353, κατελήφθη να κατέχει στις αποσκευές 
του χίλια επτακόσια τριάντα πέντε πακέτα τσιγάρα, τα 
οποία εισήγαγε στην Ελληνική Επικράτεια με τρόπο που 
συνιστά το αδίκημα της λαθρεμπορίας. Με τον τρόπο 
αυτό επιχείρησε να στερήσει το Ελληνικό Δημόσιο και 
την Ευρωπαϊκή Ένωση από δασμοφορολογικές επιβαρύν¬ 
σεις ύψους 6.706,45 ευρώ, για τα τσιγάρα, τα οποία δεν 
έφεραν τις ένσημες ταινίες φορολογίας του Υπουργείου 
Οικονομικών, από τις οποίες αποδεικνύεται η καταβολή 
αυτών και η νόμιμη προέλευση των καπνικών ειδών. 

Η παραπάνω πράξη του αποτελεί τελωνειακή παράβα¬ 
ση κατ' άρθ. 142 παρ. 2 και 155 παρ. 1 α' του ν. 2960/2001. 

Η Προϊσταμένη της Διεύθυνσης 
ΙΩΑΝΝΑ ΧΡΟΝΟΠΟΥΛΟΥ 


( 2 ) 

Επιβολή πολλαπλών τελών για λαθρεμπορία 

στον ΑΜΒΡ050Ϊ/5 νΐ_ΑΟΙ5Ι_Αν5 του ΟίΕΟ. 

Με την 254/2017/2018/18-04-2018 Καταλογιστι- 
κή πράξη της Διευθύντριας του Τελωνείου Αερολιμέ¬ 
να «Ελευθέριος Βενιζέλος», επιβλήθηκαν, κατ' άρθρο 
150 παρ. Ια’ του ν. 2960/2001, στον ΑΜΒΒ050\/5 
νΐ_ΑΟΙ5Ι_Α\/5 του ΟΙΕΟ, με αριθμό λετονικού διαβατη¬ 
ρίου Ε\/5254747 και ήδη αγνώστου διαμονής, πολλαπλά 
τέλη ύψους είκοσι μίας χιλιάδων τριακοσίων τριάντα έξι 
ευρώ και ενενήντα έξι λεπτών (21.336,96€), πλέον ΤΧ 
και ΟΓΑ (2.4%) πεντακοσίων δώδεκα ευρώ και ογδόντα 
επτά λεπτών (512,87€), ήτοι συνολικά είκοσι μία χιλιά¬ 
δες οκτακόσια σαράντα εννέα ευρώ και ογδόντα τριών 
(21.849,83€), για λαθρεμπορία καπνικών καθόσον στα 
Σπάτα Αττικής και συγκεκριμένα στον Διεθνή Αερολιμέ- 
ναΑθηνών,την21-04-2017καιώρα 14.20 κατάτηνάφιξη 
του στον αερολιμένα Ελ. Βενιζέλος από την Ουκρανία με 
την πτήση Ρ5 353, κατελήφθη να κατέχει στις αποσκευές 
του χίλια οκτακόσια σαράντα πακέτα τσιγάρα, τα οποία 
εισήγαγε στην Ελληνική Επικράτεια με τρόπο που συνι- 
στά το αδίκημα της λαθρεμπορίας. Με τον τρόπο αυτό 
επιχείρησε να στερήσει το Ελληνικό Δημόσιο και την 
Ευρωπαϊκή Ένωση από δασμοφορολογικές επιβαρύν¬ 
σεις ύψους 7.112,32 ευρώ, για τα τσιγάρα, τα οποία δεν 
έφεραν τις ένσημες ταινίες φορολογίας του Υπουργείου 

Οικονομικών, από τις οποίες αποδεικνύεται η καταβολή 
αυτών και η νόμιμη προέλευση των καπνικών ειδών. 

Η παραπάνω πράξη του αποτελεί τελωνειακή παράβα¬ 
ση κατ' άρθ. 142 παρ. 2 και 155 παρ. 1 α' του ν. 2960/2001. 

Η Προϊσταμένη της Διεύθυνσης 
ΙΩΑΝΝΑ ΧΡΟΝΟΠΟΥΛΟΥ 


(3) 

Επιβολή πολλαπλών τελών για λαθρεμπορία 
στον ΑΜΟΑΩ ΜΟΗΑΜΕΩ. 

Με την 151/14-12-2017 καταλογιστική πράξη της 
Διευθύντριας του Τελωνείου Αερολιμένα «Ελευθέριος 
Βενιζέλος», επιβλήθηκαν, κατ’ άρθρο 150 παρ. Ια' του 
ν. 2960/2001, στον ΑΜΟΑΩ ΜΟΗΑΜΕΩ, με αριθμό αιγυ¬ 
πτιακού διαβατηρίου Α204510417, και ήδη αγνώστου 
διαμονής, πολλαπλά τέλη ύψους δεκατεσσάρων χιλιά¬ 
δων εκατόν σαράντα επτά ευρώ και τριάντα τεσσάρων 
λεπτών (€14.147.34), πλέον ΤΧ και ΟΓΑ (2,4%) τριακοσίων 
τριάντα εννέα ευρώ και πενήντα τριών λεπτών (€339,53), 
ήτοι συνολικά τριάντα έξι χιλιάδων οκτακόσιων εξήντα 
επτά ευρώ και ογδόντα επτά λεπτών (€14.486,87) για 
λαθρεμπορία καπνικών καθόσον στα Σπάτα Αττικής 
και συγκεκριμένα στον Διεθνή Αερολιμένα Αθηνών, 
την 25-07-2017, ημέρα Τρίτη και ώρα 03:00 κατά την 
άφιξή του στον Αερολιμένα «Ελ. Βενιζέλος» από Κάιρο 
της Αιγύπτου μέσω Κωνσταντινούπολης με τις πτήσεις 
ΤΚ 0691 και 1841 κατελήφθη να κατέχει στις αποσκευ¬ 
ές του εκατόν είκοσι δύο (122) κούτες τσιγάρα (24.400 
τεμάχια), τα οποία εισήγαγε στην Ελληνική Επικράτεια 
με τρόπο που συνιστά το αδίκημα της λαθρεμπορίας. 
Με τον τρόπο αυτό επιχείρησε να στερήσει το Ελληνικό 
Δημόσιο και την Ευρωπαϊκή Ένωση από δασμοφορολο- 
γικές επιβαρύνσεις συνολικού ύψους τεσσάρων χιλιάδων 
επτακοσίων δεκαπέντε Ευρώ και εβδομήντα οκτώ λε¬ 
πτών (4.715,78€) για τα τσιγάρα, τα οποία δεν έφεραν τις 
ένσημες ταινίες φορολογίας της Ελληνικής Δημοκρατίας, 
από τις οποίες αποδεικνύεται η καταβολή αυτών και η 
νόμιμη προέλευση των καπνικών ειδών. 

Η παραπάνω Πράξη του αποτελεί τελωνειακή πα¬ 
ράβαση κατ' άρθρο 142 παρ. 2 και 155 παρ. Ια' του 
ν. 2960/2001. 

Η Προϊσταμένη της Διεύθυνσης 
ΙΩΑΝΝΑ ΧΡΟΝΟΠΟΥΛΟΥ 


Αριθ. απόφ. 470/11/20 18 (4) 

Κανονισμός Διδακτορικών Σπουδών του Τμήμα- 
τος Μηχανικών Περιβάλλοντος της μονοτμημα- 
τικής Σχολής Μηχανικών Περιβάλλοντος του Πο¬ 
λυτεχνείου Κρήτης. 

Η ΣΥΓΚΛΗΤΟΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 
(Συνεδρίαση 470/03-04-2018) 

Έχοντας υπόψη: 

1) Τις διατάξεις του ν. 4485/2017 (ΦΕΚ114 Α') και ιδίως 
το κεφάλαιο ΣΤ' (δεύτερος και τρίτος κύκλος σπουδών). 


2) Τις διατάξεις του άρθρου 45 παρ. 2 του ν. 4485/2017 
(ΦΕΚ 114/Α') «εξουσιοδοτικές διατάξεις». 

3) Τ ις διατάξεις του άρθρου 85 παρ. 6 του ν. 4485/2017 
(ΦΕΚ 114/Α ) «τελικές και μεταβατικές διατάξεις Κεφα¬ 
λαίου ΣΤ'» 

4) Την υπουργική απόφαση Β7/50832 (ΦΕΚ 855/ 
τ. Β730-6-2003) Ίδρυση ΠΜΣ Περιβαλλοντική και Υγει¬ 
ονομική Μηχανική 

5) Την υπουργική απόφαση Β7/119917 (ΦΕΚ 2264/ 
τ.Β'/27-11-2007) και υπουργική απόφαση Β7/80228/ 
(ΦΕΚ 1572/τ.Β76-8-2008-Τροποποίηση-παράταση λει¬ 
τουργίας 

6) Την υπουργική απόφαση Β7/38465/20 (ΦΕΚ 734 
τ.Β/29-3-2013 Παράταση 

7) Το π.δ. 73 (ΦΕΚ 119/τ.Α'/28-5-2013) «κατάργηση 
τμημάτων και ίδρυση σχολών στο Πολυτεχνείο Κρήτης» 

8) Το απόσπασμα πρακτικών της Συνέλευσης του Τμή¬ 
ματος Μηχανικών Περιβάλλοντος της μονοτμηματικής 
Σχολής Μηχανικών Περιβάλλοντος του Πολυτεχνείου 
Κρήτης (6η/29-3-2018 συνεδρία) 

9) Το απόσπασμα πρακτικών της Συγκλήτου του Πο¬ 
λυτεχνείου Κρήτης (470/03-04-2018) 

10) Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Κανονισμός Διδακτορικών Σπουδών του Τμήματος 
Μηχανικών Περιβάλλοντος της μονοτμηματικής Σχολής 
Μηχανικών Περιβάλλοντος του Πολυτεχνείου Κρήτης 

Άρθρο 1 

Γενικές Αρχές 

Το Τμήμα Μηχανικών Περιβάλλοντος του Πολυτε¬ 
χνείου Κρήτης παρέχει τη δυνατότητα εκπόνησης Δι¬ 
δακτορικής Διατριβής για την απόκτηση του τίτλου του 
Διδάκτορος/α σε όλα τα επιμέρους γνωστικά αντικείμενα 
της Σχολής. 

Αρμόδια όργανα για την οργάνωση των απαιτούμενων 
δράσεων στην εκπόνηση διδακτορικής διατριβής (Δ.Δ. 
στο εξής) είναι η Συνέλευση Τμήματος. 

Με τον παρόντα Κανονισμό καθορίζονται το αντικεί¬ 
μενο και η δομή των Δ.Δ. καθώς και οι προϋποθέσεις, 
οι όροι και οι διαδικασίες οργάνωσης διδακτορικών 
σπουδών (ΔΣ) καθώς και της εκπόνησης διδακτορικής 
διατριβής στη Σχολή Μηχανικών Περιβάλλοντος του 
Πολυτεχνείου Κρήτης. 

Ο χορηγούμενος τίτλος είναι του «Διδάκτορα της 
Σχολής Μηχανικών Περιβάλλοντος του Πολυτεχνείου 
Κρήτης». 

Άρθρο 2 

Αντικείμενο - σκοπός 

Αντικείμενο των διδακτορικών σπουδών στη Σχολή 
Μηχανικών Περιβάλλοντος του Π.Κ. είναι η εμβάθυν¬ 
ση στη γνώση και την ερευνητική μεθοδολογία και η 
εφαρμογή τους στην παραγωγή νέας γνώσης σε όλες τις 
γνωστικές περιοχές της Σχολής Μηχανικών Περιβάλλο¬ 
ντος. Σκοπός της εκπόνησης Δ.Δ. είναι η παραγωγή νέας 
γνώσης μέσω πρωτότυπης εμπεριστατωμένης έρευνας, 
αλλά και η δημιουργία νέων επιστημόνων ικανών να θε- 

μελιώσουν προοπτικές για συνεχιζόμενη ακαδημαϊκή 
εξέλιξη. 

Άρθρο 3 

Διάρθρωση των Διδακτορικών Σπουδών 

1. Οι Διδακτορικές Σπουδές των Υποψήφιων Διδακτό¬ 
ρων (ΥΔ) συνίστανται στην παρακολούθηση μαθημάτων 
και στην εκπόνηση της Διδακτορικής Διατριβής (ΔΔ) 
υπό την παρακολούθηση τριμελούς Συμβουλευτικής 
Επιτροπής (ΣΕ) που έχει οριστεί από την Συνέλευση του 
Τμήματος. Ένα από τα μέλη της οποίας είναι ο Επιβλέπων 
Καθηγητής (ΕΚ), ο οποίος είναι μέλος ΔΕΠ της Σχολής 
Μηχανικών Περιβάλλοντος της βαθμίδας του Καθηγητή, 
Αναπληρωτή Καθηγητή ή Επίκουρου Καθηγητή. 

2. Η παρακολούθηση των μαθημάτων έχει ως στόχο 
να προσδώσει στους ΥΔ το απαιτούμενο για την έρευνά 
τους επιστημονικό υπόβαθρο.Το Πρόγραμμα Διδακτο¬ 
ρικών Μαθημάτων περιλαμβάνει: 

ί.Τα διδακτορικά μαθήματα της Μονοτμηματικής Σχο¬ 
λής Μηχανικών Περιβάλλοντος όπως ορίζονται από την 
Συνέλευση του Τμήματος κάθε ακαδημαϊκό έτος. 

ϋ.Τα μεταπτυχιακά μαθήματα πουπροσφέρονται στο 
ΠΜΣτης Μονοτμηματικής Σχολής Μηχανικών Περιβάλ¬ 
λοντος. 

Μί. Τα συναφή ως προς το αντικείμενο της ΔΔ μαθή¬ 
ματα που προσφέρονται από ΠΜΣ άλλων Σχολών του 
Πολυτεχνείου Κρήτης ή άλλων ομοταγών ΑΕΙ της ημε¬ 
δαπής ή της αλλοδαπής. 

ίν. Τα συναφή ως προς το αντικείμενο της ΔΔ εξ' απο- 
στάσεως Μαζικά Ελεύθερα Διαδικτυακά Μαθήματα 
(Μ355ίνθ Οροπ ΟπΙίπθ (Ζουι·5θ-ΜΟΟ(Ι) που προσφέρο- 
νται από διεθνώς αναγνωρισμένα ιδρύματα της αλλο¬ 
δαπής μέσω πιστοποιημένου παρόχου. 

3. Κάθε ΥΔ υποχρεούται να παρακολουθήσει συνολικά 
τέσσερα (4) μαθήματα εκ των οποίων τουλάχιστον τρία 

(3) ανήκουν στα διδακτορικά μαθήματα που προσφέρο- 
νται από τη Μονοτμηματική Σχολή Μηχανικών Περιβάλ¬ 
λοντος και μέχρι ένα (1) από τις υπόλοιπες κατηγορίες. 
Στα μαθήματα προς παρακολούθηση δεν μπορεί να 
περιλαμβάνονται μαθήματα που ο ΥΔ είχε ήδη παρα¬ 
κολουθήσει στις προηγούμενες σπουδές του. 

Για την παρακολούθηση μαθημάτων που ανήκουν στα 
στοιχεία (ϋί) και (ίν), ο ΥΔ σε συνεργασία με τη Συμβου¬ 
λευτική Επιτροπή, οφείλει να καταθέσει τεκμηριωμένη 
αίτηση στη ΣΤ προκειμένου να αναγνωριστεί η συνάφεια 
των μαθημάτων και να αντιστοιχιστεί ο φόρτος εργασίας. 

Οι ΥΔ που γίνονται δεκτοί χωρίς να είναι κάτοχοι ενι¬ 
αίου και αδιάσπαστου τίτλου σπουδών μεταπτυχιακού 
επιπέδου του άρθρου 46 ν. 4485/2017 ή Διπλώματος 
Μεταπτυχιακών Σπουδών (ΔΜΣ) ή Μθϊϊθγ, υποχρεούται 
να παρακολουθήσουν τουλάχιστον έξι (6) μαθήματα από 
το Πρόγραμμα Διδακτορικών Μαθημάτων. 

Οι ΥΔ που είναι διπλωματούχοι μηχανικοί και έχουν 
λάβει δεύτερο μεταπτυχιακό τίτλο από το ΠΜΣ της Σχο¬ 
λής Μηχανικών Περιβάλλοντος ή άλλο αναγνωρισμένο 
ισότιμο τίτλο, δύναται να απαλλάσσονται από την υπο¬ 
χρέωση παρακολούθησης δύο (2) μαθημάτων. 

4. Οι ΥΔ υποχρεούνται να ολοκληρώσουν επιτυχώς 
τις υποχρεώσεις τους σε παρακολούθηση μαθημάτων 


μέσα σε τρία (3) έτη απάτην ημερομηνία εγγραφής τους. 

Άρθρο 4 

Διαδικασία επιλογής υποψηφίων διδακτόρων 

1. Δικαίωμα υποβολής αίτησης για την εκπόνηση διδα¬ 
κτορικής διατριβής έχουν εν γένει οι κάτοχοι Διπλώματος 
Μεταπτυχιακών Σπουδών (Δ.Μ.Σ.) της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 του ν. 4485/2017, όπως ισχύει. 

Σε εξαιρετικές περιπτώσεις όπου ο υποψήφιος έχει 
αποδεδειγμένα εξαιρετικής ποιότητας ερευνητικό έργο, 
όπως δημοσιεύσεις σε διεθνή έγκυρα περιοδικά με κρι¬ 
τές ή ευρεσιτεχνία, μπορεί να γίνει δεκτός ως ΥΔ και μη 
κάτοχος ενιαίου και αδιάσπαστου τίτλου σπουδών με¬ 
ταπτυχιακού επιπέδου του άρθρου 46 ν. 4485/2017 ή 
ΔΜΣ ή αναγνωρισμένου ως ισότιμου της αλλοδαπής. 

2. Αιτήσεις για ΔΣ υποβάλλονται από τους ενδιαφε¬ 
ρομένους στη Γραμματεία της Σχολής Μηχανικών Πε¬ 
ριβάλλοντος δύο φορές κατ'έτος, με καταληκτική ημε¬ 
ρομηνία την τελευταία εργάσιμη ημέρα του Ιουνίου και 
Νοεμβρίου. Οι αιτήσεις αφορούν επιστημονικές περιοχές 
που προτείνονται από τους ενδιαφερομένους για ΔΣ και 
εμπίπτουν στα γνωστικά αντικείμενα που θεραπεύονται 
από τη Σχολή. 

Σε ειδικές περιπτώσεις και μετά από αιτιολογημένη 
απόφαση της ΣυνέλευσηςΤμήματος μπορεί να γίνει δε¬ 
κτός ως υποψήφιος διδάκτορας και μη κάτοχος Δ.Μ.Σ. 

ΠτυχιούχοιΤ.Ε.Ι., Α.Σ.ΠΑΙ.Τ.Ε. ή ισότιμων σχολών μπο¬ 
ρούν να γίνουν δεκτοί ως υποψήφιοι διδάκτορες μόνο 
και εφόσον είναι κάτοχοι Δ.Μ.Σ. 

3. Οι ενδιαφερόμενοι για συμμετοχή στις ΔΣ υποβάλ¬ 
λουν ηλεκτρονικά και σε έντυπη μορφή στη Γραμματεία 
της Σχολής Μηχανικών Περιβάλλοντος: 

(ί) αίτηση, 

(Μ) αναλυτικό βιογραφικό σημείωμα, 

(Μί) Τα ονόματα δυο μελών της ακαδημαϊκής κοινότη¬ 
τας, που μπορούν να αξιολογήσουν την ποιότητα του 
υποψηφίου με συστατικές επιστολές, 

(ίν) αντίγραφα τίτλων σπουδών (μαζί με βεβαιώσεις 
ισοτιμίας, σε περίπτωση απόκτησης πτυχίου από πανε¬ 
πιστήμιο της αλλοδαπής) 

(ν) πιστοποιητικά επαρκούς γνώσης ξένων γλωσσών. 

Οι συστατικές επιστολές στέλνονται απ' ευθείας από 
τους συντάκτες ταχυδρομικά ή ηλεκτρονικά στη Γραμμα¬ 
τεία της Σχολής Μηχανικών Περιβάλλοντος (υπόδειγμα 
διατίθεται στον ιστότοπο της Σχολής). 

Στην αίτηση (στοιχείο ί) που υποβάλλεται σε ειδικό 
έντυπο αναρτημένο στην ιστοσελίδα της Σχολής θα 
αναφέρονται: 

(1) ο τομέας εκπόνησης, 

(2) ο προτεινόμενος ως επιβλέπων καθηγητής της ΔΔ, 

(3) το θέμα και η ευρύτερη ερευνητική περιοχή της ΔΔ, 

(4) η προτεινόμενη γλώσσα εκπόνησης της ΔΔ (ελλη¬ 
νική ή αγγλική) και 

(5) άλλα στοιχεία κατά την κρίση του ενδιαφερομέ¬ 
νου, όπως αντίτυπα δημοσιεύσεων σε έγκυρα διεθνή 
περιοδικά με κριτές ή ανακοινώσεις σε διεθνή συνέ¬ 
δρια. 

Πρόσφατοι απόφοιτοι για τους οποίους δεν έχει εκ- 
δοθεί δίπλωμα μπορούν αντί του στοιχείου (ϊν) να υπο¬ 
βάλουν την αναλυτική βαθμολογία και βεβαίωση ανά¬ 
θεσης Διπλωματικής ή Μεταπτυχιακής Εργασίας από 
τον Επιβλέποντα. Οι εν λόγω απόφοιτοι υποχρεούνται 
να υποβάλουν τους οριστικούς τίτλους σπουδών πριν 
η ΓΣ προβεί στην αποδοχή τους ως Υποψηφίων Διδα¬ 
κτόρων (ΥΔ). 

Οι αιτήσεις των ενδιαφερομένων για συμμετοχή στις 
ΔΣ αξιολογούνται από τριμελή επιτροπή επιλογής ΥΔ της 
Σχολής Μηχανικών Περιβάλλοντος τα μέλη της οποίας 
ορίζονται από τη ΣΤ μια φορά το χρόνο. 

Κατά τη διαδικασία επιλογής ενός ενδιαφερομένου 
για συμμετοχή στις ΔΣ αξιολογούνται και συνεκτιμώνται 
τα εξής: 

ί. Ο γενικός βαθμός του πτυχίου. 

Μ. Η συγγένεια των σπουδών του υποψηφίου με την 
επιστημονική περιοχή της ΔΔ. 

Μι. Η βαθμολογία στα προπτυχιακά ή μεταπτυχιακά 
μαθήματα που είναι συγγενή με την επιστημονική περι¬ 
οχή εκπόνησης της ΔΔ. 

ίν. Η επίδοση στη διπλωματική ή μεταπτυχιακή ερ¬ 
γασία. 

ν. Η προηγούμενη ερευνητική ή άλλη ακαδημαϊκή ή 
επαγγελματική δραστηριότητα του υποψηφίου, ιδιαιτέ¬ 
ρως σε θέματα συγγενή με τη ΔΔ, και οι τυχόν επιστη¬ 
μονικές δημοσιεύσεις ή ανακοινώσεις του. 

νί. Τυχόν μεταπτυχιακοί τίτλοι σπουδών επιπλέον των 
ελάχιστων απαιτούμενων. 

νϋ. Δύο συστατικές επιστολές. 

νίϋ. Το εισηγητικό σημείωμα του προτεινόμενου ως 
ΕΚ και ο αριθμός ΥΔ που επιβλέπει ο προτεινόμενος ως 
ΕΚ κατά την περίοδο της αίτησης του ενδιαφερομένου. 

ίχ. Προφορική συνέντευξη με τα μέλη της Επιτροπής 
Επιλογής ΥΔ. 

Μετά από εισήγηση της Επιτροπή Επιλογής ΥΔ, η ΣΤ 
εγκρίνει ή απορρίπτει αιτιολογημένα την αίτηση του 
κάθε υποψηφίου και ορίζει για κάθε ΥΔ το θέμα και 
την ευρύτερη ερευνητική περιοχή της ΔΔ, τη γλώσσα 
συγγραφής της ΔΔ, τον αριθμό και πρόγραμμα μαθη¬ 
μάτων προς παρακολούθηση, τον ΕΚ και τη σύσταση 
της Συμβουλευτικής Επιτροπής. Στην περίπτωση που η 
Επιτροπή Επιλογής ΥΔ δεν υποβάλλει υπόμνημα για έναν 
υποψήφιο, η σχετική συζήτηση στη ΣΤ αναβάλλεται για 
την επόμενη περίοδο. 

Στην περίπτωση που ο υποψήφιος διδάκτορας δεν 
πληροί τις προϋποθέσεις για την εκπόνηση διδακτορικής 
διατριβής με βάση τα κριτήρια που έχουν τεθεί, δύναται 
να αποφασίσει η Συνέλευση του Τμήματος, μετά από 
πρόταση της τριμελούς επιτροπής αξιολόγησης του φα¬ 
κέλου υποψηφιότητάς τους και του προτεινόμενου επι- 
βλέποντος, την παρακολούθηση από δύο έως έξι μαθη¬ 
μάτων προπτυχιακού κύκλου, σχετικών με την ευρύτερη 
επιστημονική περιοχή της διδακτορικήςτους διατριβής. 

Άρθρο 5 

Επίβλεψη, Διαδικασία εκπόνησης της Δ.Δ. 

α) Για κάθε υποψήφιο διδάκτορα με την αποδοχή της 
υποψηφιότητας του, ορίζεται από τη Συνέλευση Τμήμα¬ 


τος ο επιβλέπων και η τριμελής Συμβουλευτική Επιτροπή 
(ΣΕ), για την επίβλεψη και καθοδήγηση του υποψηφίου. 
Δικαίωμα επίβλεψης διδακτορικών διατριβών έχουν τα 
μέλη Δ.Ε.Π. του Τμήματος Μηχανικών Περιβάλλοντος 
του Πολυτεχνείου Κρήτης της Α βαθμίδας, και των βαθ¬ 
μιδών του Αναπληρωτή και Επίκουρου Καθηγητή του 
οικείου ή άλλου Α.Ε.Ι. ή ερευνητές Α, Β ή Γ βαθμίδας από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών. 

Στη Συμβουλευτική Επιτροπή μετέχουν ως μέλη, ο 
επιβλέπων και δύο ακόμη μέλη Δ.Ε.Π. α βαθμίδας, ανα¬ 
πληρωτή και επίκουρου από το οικείο ή άλλο Α.Ε.Ι. ή 
καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α, Β ή Γ από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. Στη Συμβουλευτική 
Επιτροπή μετέχει τουλάχιστον ένα (1) μέλος Δ.Ε.Π. από 
τις τρεις πρώτες βαθμίδες του οικείου Τμήματος. Κάθε 
μέλος Δ.Ε.Π. μπορεί να επιβλέπει συγχρόνως, μέχρι πέντε 
(5) το πολύ υποψήφιους διδάκτορες. 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να τελέσει χρέη επιβλέποντος για 
μεγάλο χρονικό διάστημα κατά τα ειδικότερα οριζόμενα 
στον Κανονισμό Διδακτορικών Σπουδών, η Συνέλευση 
του Τμήματος, εκτιμώντας τις περιστάσεις, αναθέτει σε 
άλλον την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του 
υποψήφιου διδάκτορα και γνώμη του προτεινόμενου 
επιβλέποντος, διαφορετικά σε ένα από τα άλλα δύο (2) 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπεται από κάθε επιβλέ- 
ποντα, σύμφωνα με όσα ορίζονται στον Κανονισμό Διδα¬ 
κτορικών Σπουδών. Αν ο αρχικός επιβλέπων μετακινηθεί 
σε άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος των διδακτορικών διατριβών 
που έχει αναλάβει, και ο τίτλος απονέμεται από το Α.Ε.Ι., 
στο οποίο ανήκει το Τμήμα, όπου ξεκίνησε η εκπόνηση 
της διατριβής. Αντικατάσταση των μελών της συμβου¬ 
λευτικής επιτροπής κατά τη διάρκεια της εκπόνησης της 
διατριβής επιτρέπεται, εφόσον υπάρχουν σοβαροί λόγοι, 
με απόφαση της Συνέλευσης του Τμήματος. 

β) Η αλλαγή του τίτλου της διδακτορικής διατριβής 
εφόσον υπάρχουν σοβαροί λόγοι εγκρίνεται μετά από 
πρόταση της Συμβουλευτικής Επιτροπής από τη Συνέ¬ 
λευση του Τμήματος μετά από σχετική αίτηση του υπο¬ 
ψήφιου και τη διατύπωση της γνώμης του επιβλέποντα 
της διατριβής. Δεν επιτρέπεται οποιαδήποτε αλλαγή τίτ¬ 
λου διδακτορικής διατριβής μετά την παρέλευση διετίας 
από την ημερομηνία ορισμού της τριμελούς συμβουλευ¬ 
τικής επιτροπής. 

γ) Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται στον διαδικτυακό τόπο 
του Ιδρύματος στην ελληνική και στην αγγλική γλώσσα. 

δ) Το Τμήμα μπορεί να συνεργάζεται με ερευνητικά 
κέντρα και ινστιτούτα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση δι¬ 
δακτορικών διατριβών με συνεπίβλεψη σύμφωνα με 
σχετικές αποφάσεις του Υπουργού Παιδείας, Έρευνας 
και Θρησκευμάτων. Στην περίπτωση συνεπίβλεψης στην 
τριμελή συμβουλευτική επιτροπή συμμετέχουν οι δύο 
επιβλέποντες και ένα μέλος που έχει μία από τις ιδιότη¬ 
τες που προβλέπονται στην παράγραφο 2 του άρθρου 
39 του ν. 4485/2017, όπως ισχύει, με την υποχρεωτική 
όμως τήρηση της διάταξης ότι μετέχει τουλάχιστον ένα 
(1) μέλος Δ.Ε.Π. από τις τρεις πρώτες βαθμίδες του οι¬ 
κείου Τμήματος. 

Άρθρο 6 

Διάρκεια, δικαιώματα 

και υποχρεώσεις υποψήφιων διδακτόρων 

α) Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού τηςτριμελούς συμβουλευτικής επιτροπής. Μέ¬ 
γιστο χρονικό περιθώριο για την ολοκλήρωση της Δ.Δ. 
είναι τα έξι (6) ημερολογιακά έτη και επτά (7) αντίστοιχα 
για τους μη κατόχους Διπλώματος Μεταπτυχιακών Σπου¬ 
δών (Δ.Μ.Σ). Επίσης προβλέπεται δυνατότητα διακοπής 
ενός έτους μετά από αίτηση του υποψηφίου και σχετική 
απόφαση της Συνέλευσης του Τμήματος. 

β) Ο υποψήφιος διδάκτορας υποβάλλει γραπτά και 
παρουσιάζει προφορικά αναλυτικό υπόμνημα δημοσίως 
ενώπιον και της τριμελούς Σ.Ε. στο τέλος κάθε χρόνου 
από τον ορισμό της. Αντίγραφο του υπομνήματος, κα¬ 
θώς και σχόλια επ' αυτού από τον επιβλέποντα ή την 
τριμελή επιτροπή και εκθέσεις προόδου καταχωρίζονται 
στον ατομικό φάκελο του υποψηφίου. Παράλληλα, υπο- 
χρεούται να ανανεώνει την εγγραφή του ως υποψήφιος 
διδάκτορας ανά ακαδημαϊκό έτος. 

γ) Ο υποψήφιος διδάκτορας δύναται να προσφέρει 
ακαδημαϊκές υπηρεσίες στη Σχολή όπου εκπονεί τη δι¬ 
ατριβή του με έμφαση στα μαθήματα τα οποία άπτονται 
της θεματικής περιοχής της διδακτορικής του διατριβής, 
μετά από απόφαση της Συνέλευσης του Τμήματος. 

Άρθρο 7 

Εκθέσεις Προόδου 

1. Μία τουλάχιστον φορά κάθε ακαδημαϊκό έτος, κάθε 
ΥΔ, παρουσιάζει προφορικά και υποβάλλει εγγράφως 
αναλυτικό υπόμνημα ενώπιον της Συμβουλευτικής Επι¬ 
τροπής σχετικά με την πρόοδο της ΔΔ. Στο υπόμνημα 
μπορεί να γίνουν οι απαραίτητες τροποποιήσεις μετά 
από σχόλια από τη Συμβουλευτική Επιτροπή ή την ΣΕ. Το 
υπόμνημα μαζί με τυχόν επιπρόσθετα σχόλια της Συμ¬ 


βουλευτικής Επιτροπής ή της ΣΕ επέχει θέση έκθεσης 
προόδου (ΕΠ). Οι ΕΠ κατατίθενται από τον ΕΚ στη Γραμ¬ 
ματεία της Σχολής τον Σεπτέμβριο ή τον Φεβρουάριο 
κάθε έτους, ανάλογα με την περίοδο εισαγωγής, και κα- 
ταχωρούνται στον ατομικό φάκελο του ΥΔ.Την περίοδο 
υποβολής της ΕΠ οι ΥΔ παρουσιάζουν και υπό την μορφή 
σεμιναρίων την ερευνητική τους δραστηριότητα στη 
Σχολή. Τα σεμινάρια αυτά μπορεί να οργανώνονται αυ¬ 
τόνομα από το υπόλοιπο ΠΜΣ της Μονοτμηματικής Σχο¬ 
λής Μηχανικών Περιβάλλοντος ή να είναι ενταγμένα στο 
πλαίσιο σεμιναριακών μαθημάτων του προγράμματος 
αυτού. Στα σεμινάρια αυτά υπάρχει ανοιχτή πρόσκληση 
για παρακολούθηση προς όλους τους διδάσκοντες και 
φοιτητές της Σχολής Μηχανικών Περιβάλλοντος. 

2. Στο πρώτο (χρονολογικά) αναλυτικό υπόμνημα, ο 
ΥΔ υποβάλλει, εκτός του απολογισμού σχετικά με την 
παρακολούθηση και τις επιδόσεις του στα μέχρι τότε 
μαθήματα και τις τυχόν παράλληλες επιστημονικές δρα- 
στηριότητές του, αναλυτικό σχέδιο εκπόνησης της ΔΔ. 

3. Οι επόμενες ετήσιες ΕΠ περιλαμβάνουν: 

ί. Καταγραφή των δραστηριοτήτων του ΥΔ που ανα- 
φέρονται στις ΔΣ κατά το διάστημα που μεσολάβησε 
από την προηγούμενη (παρακολούθηση και εξέταση 
μαθημάτων, ερευνητικά αποτελέσματα ή εργασίες πε¬ 
δίου, συμμετοχή σε συνέδρια και άλλες επιστημονικές 
εκδηλώσεις, επιστημονικές δημοσιεύσεις κτλ). 

Π. Περίληψη της προόδου στην έρευνα του ΥΔ στο 
διάστημα που μεσολάβησε από την προηγούμενη ΕΠ, 
με ιδιαίτερη αναφορά στη μεθοδολογία που ακολουθή¬ 
θηκε, στις δυσκολίες που εμφανίστηκαν και στον τρόπο 
με τον οποίο αυτές αντιμετωπίστηκαν. 

Μί. Περιγραφή των στόχων στην έρευνα του ΥΔ για το 
διάστημα μέχρι την επόμενη ΕΠ, με ιδιαίτερη αναφορά 
στη μεθοδολογία που προτείνεται για να επιτευχθούν 
οι στόχοι. 

4. Η υποβολή ΕΠ είναι υποχρεωτική. Η ΣΕ οφείλει να 
αναφέρει στα σχόλιά της που συνοδεύουν την ΕΠ τυ¬ 
χόν προβλήματα σχετικά με την πρόοδο της ΔΔ, αλλά 
και την εκπλήρωση των λοιπών υποχρεώσεων του ΥΔ, 
προτείνοντας τα κατάλληλα μέτρα και προθεσμίες για 
την διευθέτηση των προβλημάτων αυτών. 

Άρθρο 8 

Συγγραφή, υποστήριξη και αξιολόγηση 
της διδακτορικής διατριβής 

α) Μετά την ολοκλήρωση της συγγραφής της διδα¬ 
κτορικής διατριβής, η τριμελής συμβουλευτική επιτρο¬ 
πή δέχεται ή απορρίπτει αίτηση του υποψηφίου για τη 
δημόσια υποστήριξη και την αξιολόγησή της. Αν η τρι¬ 
μελής συμβουλευτική επιτροπή αποδεχθεί την αίτηση 
του υποψηφίου, συντάσσει αναλυτική εισηγητική έκθεση 
και την υποβάλλει στη Συνέλευση του Τμήματος ζητώ¬ 
ντας τον ορισμό επταμελούς εξεταστικής επιτροπής για 
την κρίση της διδακτορικής διατριβής. Προϋπόθεση για 
υποστήριξη και αξιολόγηση της ΔΔ του ΥΔ αποτελεί η 
αποδοχή δύο (2) τουλάχιστον δημοσιεύσεων από τη ΔΔ, 
σε έγκυρα διεθνή επιστημονικά περιοδικά με κριτές και 
η επιτυχής παρακολούθηση των μαθημάτων τα τρία (3) 
πρώτα έτη εκπόνησης ΔΣ. 

Κατόπιν, ορίζεται από τη Συνέλευση του Τμήματος 
επταμελής εξεταστική επιτροπή, στην οποία μετέχουν 
και τα μέλη της τριμελούς συμβουλευτικής επιτροπής 
εκτός από τα αφυπηρετήσαντα μέλη αυτής, τα οποία με 
απόφαση της Συνέλευσης του Τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39 του ν. 4485/2017, καθώς και τέσσερα (4) επιπλέον 
μέλη, που πληρούν τα κριτήρια του δευτέρου εδαφίου 
της παραγράφου 2 του άρθρου 39 του ν. 4485/2017, 
όπως ισχύει και όπως περιγράφονται στο άρθρο 4α του 
παρόντος Κανονισμού Διδακτορικών Σπουδών. 

Αν ο αρχικός επιβλέπων μετακινηθεί σε άλλο Α.Ε.Ι. ή 
Τμήμα Α.Ε.Ι. ή συνταξιοδοτηθεί, συνεχίζει να τελεί χρέη 
επιβλέποντος των διδακτορικών διατριβών που έχει ανα- 
λάβει, και ο τίτλος απονέμεται από το Α.Ε.Ι., στο οποίο ανή¬ 
κει το Τμήμα, όπου ξεκίνησε η εκπόνηση της διατριβής. 

β) Ο υποψήφιος διδάκτορας υποστηρίζει τη διατριβή 
του, δημόσια, ενώπιον της επταμελούς εξεταστικής επι¬ 
τροπής. Η διαδικασία της δημόσιας υποστήριξης προϋ¬ 
ποθέτει τη φυσική παρουσία των τεσσάρων (4) τουλά¬ 
χιστον μελών της εξεταστικής επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 
Στη συνέχεια, η εξεταστική επιτροπή συνεδριάζει χωρίς 
την παρουσία τρίτων, κρίνει την εργασία ως προς την 
ποιότητα, την πληρότητα, την πρωτότυπη σκέψη και τη 
συμβολή της στην επιστή μη και με βάση αυτά τα κριτή¬ 
ρια την εγκρίνει, με πλειοψηφία πέντε (5) τουλάχιστον 
από τα μέλη της. 

Τα αφυπηρετήσαντα μέλη τηςτριμελούς συμβουλευ¬ 
τικής επιτροπής, που έχουν αντικατασταθεί, μπορεί να 
παρίστανται κατά τη συνεδρίαση χωρίς δικαίωμα ψήφου. 

Η αναγόρευση του υποψηφίου σε διδάκτορα γίνεται 
από τη Συνέλευση του Τμή ματος. Τα σχετικά με την ανα¬ 
γόρευση καθορίζονται στον Κανονισμό Διδακτορικών 
Σπουδών του Τμήματος. 

Σε περίπτωση αρνητικής κρίσης δίνεται το δικαίω¬ 
μα, μετά από εισήγηση της τριμελούς συμβουλευτικής 
επιτροπής, στον υποψήφιο διδάκτορα να επανέλθει για 
υποστήριξη άπαξ εντός ενός έτους από την κατάθεση 
της εισήγησης της τριμελούς συμβουλευτικής επιτροπής. 

γ) Ο υποψήφιος διδάκτορας οφείλει να ανταποκριθεί 
στις οδηγίες προτυποποίησης για τη συγγραφή της δι¬ 
ατριβής της Σχολής καθώς και στις υποχρεώσεις κατά¬ 
θεσης της διατριβής στη βιβλιοθήκη του Ιδρύματος και 
το Εθνικό Κέντρο Τεκμηρίωσης. 

Άρθρο 9 

Δικαιώματα - Παροχές 

α) Οι διδακτορικές σπουδές προσφέρονται δωρεάν. 
Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως ορί¬ 
ζονται στους οικείους Κανονισμούς. Μέχρι και πέντε (5) 
έτη μετά την ολοκλήρωση της διδακτορικής τους δια¬ 
τριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 


β) Οι υποψήφιοι διδάκτορες που δεν έχουν άλλη ιατρο¬ 
φαρμακευτική και νοσοκομειακή κάλυψη δικαιούνται 
πλήρη ιατροφαρμακευτική και νοσοκομειακή περίθαλ¬ 
ψη στο Ε.Σ.Υ σύμφωνα με τον ν. 4452/2017, άρθρο 31, 
παρ. 3, όπως ισχύει. 

γ) Οι υποψήφιοι διδάκτορες συμμετέχουν δια των εκ¬ 
προσώπων τους, σύμφωνα με τις εκάστοτε ισχύουσες 
διατάξεις, στα συλλογικά πανεπιστημιακά όργανα λήψης 
αποφάσεων και στα εκλεκτορικά σώματα ανάδειξης πα¬ 
νεπιστημιακών αρχών. 

Άρθρο 10 

Οικονομικοί Πόροι 

Η κάλυψη των λειτουργικών δαπανών των ΔΣ γίνεται 
και από τον Τακτικό Προϋπολογισμό του Πολυτεχνείου 
Κρήτης. Είναι δυνατή η απ’ ευθείας χρηματοδότηση των 
Διδακτορικών Σπουδών από άλλους φορείς του ευρύ¬ 
τερου δημόσιου τομέα, ύστερα από σχετική απόφαση 
της Συγκλήτου του Ιδρύματος μετά από εισήγηση και 
απόφαση - πρόταση της Συνέλευσης του Τμήματος προς 
την Σύγκλητο. Η απ' ευθείας χρηματοδότηση των ΔΣ 
γίνεται μέσω του Ειδικού Λογαριασμού του Ιδρύματος. 
Η ενίσχυση των υποψηφίων διδακτόρων γίνεται μέσω 
υποτροφιών ή μέσω χρηματοδότησης από Ελληνικά 
και Ευρωπαϊκά ερευνητικά έργα. Οι θέσεις υποτρόφων 
προκηρύσσονται από τη Γραμματεία της Σχολής, μετά 
από πρόταση της Συνέλευσης του Τμήματος και κατα- 
νέμονται στους επιτυχόντες σύμφωνα με ποιοτικά και 
κοινωνικά κριτήρια που θα έχουν τεθεί εκ των προτέρων. 

Άρθρο 11 

Αξιολόγηση 

Εκτός από τις διαδικασίες εσωτερικής και εξωτερικής 
αξιολόγησης, καθώς και διασφάλισης και πιστοποίησης 
της ποιότητας, οι οποίες προβλέπονται στο ν. 4009/2011 
(Α 189), εξωτερική ακαδημαϊκή αξιολόγηση των διδακτο¬ 
ρικών σπουδών κάθε Σχολής, διενεργεί εξαμελής Επιστη¬ 
μονική Συμβουλευτική Επιτροπή (Ε.Σ.Ε.) σύμφωνα μετά 
οριζόμενα στο άρθρο 44, παραγ. 3-8 του ν. 4485/2017, 
όπως ισχύει. 

Άρθρο 12 

Απονομή και τύπος Διδακτορικού τίτλου 

Μετά την δημόσια υποστήριξη ενώπιον της επταμε¬ 
λούς εξεταστικής επιτροπής η Συνέλευση του Τμήματος 
διαπιστώνει την επιτυχή ολοκλήρωση των διδακτορικών 
σπουδών προκειμένου να απονεμηθεί το Διδακτορικό 
Δίπλωμα. Ο μεταπτυχιακός φοιτητής ανακηρύσσεται 
κάτοχος Διδακτορικού Διπλώματος την ημέρα διαπί¬ 
στωσης της επιτυχούς ολοκλήρωσης της φοίτησής του 
από τη Συνέλευση του Τμήματος και του απονέμεται το 
Διδακτορικό Δίπλωμα. 

Η τελετή ορκωμοσίας και απονομής του Διπλώματος 
Μεταπτυχιακών Σπουδών πραγματοποιείται μετά από 
απόφαση της Πρυτανείας του Ιδρύματος και ορίζεται η 
ημερομηνία, ο τόπος και η ώρα διεξαγωγής. 

Στον υποψήφιο διδάκτορα απονέμονται: α) Διδακτο¬ 
ρικό δίπλωμα, ο τύπος του οποίου απεικονίζεται στο Πα¬ 
ράρτημα του παρόντος Κανονισμού, και β) Παράρτημα 

Διδακτορικού Διπλώματος σύμφωνα με το άρθρο 15 του 
ν. 3374/2005 (Α' 189) που εγκρίνεται από την Συνέλευση 
Τμήματος και αναρτάται στην επίσημη ιστοσελίδα της 
Σχολής. 

Άρθρο 13 

Μεταβατικές Διατάξεις 

1. Οι διατάξεις του παρόντος Κανονισμού εφαρμόζο¬ 
νται και για τους υποψήφιους διδάκτορες που έχουν γίνει 
δεκτοί πριν την έναρξη ισχύος του ν. 4485/2017, εφόσον 
δεν έχει οριστεί, κατά την έναρξη ισχύος του, η επταμε- 
λής εξεταστική επιτροπή του υποψηφίου. 

2. Θέματα που δεν προβλέπονται στα ανωτέρω άρθρα 
του Κανονισμού Διδακτορικών Σπουδών ρυθμίζονται 
από το νόμο και από τα αρμόδια όργανα, σύμφωνα με 
την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 22 Μάίου 2018 

Ο Πρύτανης 

ΕΥΑΓΓΕΛΟΣ ΔΙΑΜΑΝΤΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην Φ.2.ΓΑ/172032/Δ5/13-11 -2013 απόφαση του 
Υφυπουργού Παιδείας και Θρησκευμάτων, που δημο- 
σιεύθηκε στο ΦΕΚ 382/18-2-2014 (τ.Β ) στη σελίδα 5061, 
στην Α’ στήλη, στο στίχο 6 εκ των κάτω αντικαθίσταται 
το εσφαλμένο: «Φ.2.ΓΑ//172032Α5» 
με το ορθό: «Φ.2.ΓΑ/172032/Δ5». 

(Από το Υπουργείο Παιδείας, Έρευνας 
και Θρησκευμάτων) 


( 6 ) 

Στο πρώτο εδάφιο του στοιχείου 13 του άρθρου 4 
της 2939/30.1.2018 απόφασης του Υπουργού Μετανα- 
στευτικής Πολιτικής, η οποία δημοσιεύθηκε στο ΦΕΚ 
269/Β71.2.2018 προστίθεται μετά τη φράση: «Της σύ¬ 
νταξης και υπογραφής των καταστάσεων» η φράση 
«μισθοδοσίας και δαπανών». 

(Από το Υπουργείο Μεταναστευτικής Πολιτικής) 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























